**Ogres novada pašvaldības saistošo noteikumu Nr.20/2022 “Par ģenētiski modificēto kultūraugu audzēšanas aizliegumu Ogres novadā” paskaidrojuma raksts**

|  |  |
| --- | --- |
| **Paskaidrojuma raksta sadaļas** | Norādāmā informācija |
| 1. Projekta nepieciešamības pamatojums
 | Atbilstoši Administratīvo teritoriju un apdzīvoto vietu likuma 28. punktam pēc Latvijas Republikas administratīvi teritoriālās reformas Lielvārdes novads, Ķeguma novads, Ikšķiles novads un Ogres novads ietilpst Ogres novada administratīvajā teritorijā. Lielvārdes novadā nav izskatīts jautājums un noteikts aizliegums ģenētiski modificēto kultūraugu audzēšanai. Ikšķiles novada saistošie noteikumi, ar kuriem tika noteikts aizliegums audzēt ģenētiski modificētos kultūraugus, ir zaudējuši spēku. Ķeguma novada dome 2019. gada 27. novembrī pieņēma saistošos noteikumus Nr. KND1-6/19/18 ”Par aizliegumu ģenētiski modificēto kultūraugu audzēšanai Ķeguma novada pašvaldības administratīvajā teritorijā”. Savukārt Ogres novada dome 2019. gada 20. jūnijā pieņēma saistošos noteikumus Nr. 9/2019 “Par aizliegumu ģenētiski modificēto kultūraugu audzēšanai Ogres novadā”.Saskaņā ar Administratīvo teritoriju un apdzīvoto vietu likuma Pārejas noteikumu 17. punktu 2021. gada pašvaldību vēlēšanās ievēlētā novada dome izvērtē bijušo novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus. |
| 1. Īss projekta satura izklāsts
 | Noteikumi paredz aizliegt audzēt ģenētiski modificētos kultūraugus līdz 2042. gada 31. decembrim ar mērķi saglabāt esošo bioloģisko daudzveidību un lauksaimniecību, veicināt ekoloģiskas pārtikas audzēšanu, kā arī novērst cilvēku un dzīvnieku veselības apdraudējuma un vides piesārņojuma riskus. |
| 1. Informācija par plānoto projekta ietekmi uz pašvaldības budžetu
 | Ogres novada pašvaldības budžetu saistošo noteikumu projekts neietekmē. |
| 1. Informācija par plānoto projekta ietekmi uz uzņēmējdarbības vidi pašvaldības teritorijā
 | Uzņēmējdarbības vidi pašvaldības teritorijā saistošo noteikumu projekts neskars. |
| 1. Informācija par administratīvajām procedūrām
 | Jautājumos par saistošo noteikumu piemērošanu iedzīvotāji var vērsties Ogres novada pašvaldībā. |
| 1. Informācija par konsultācijām ar privātpersonām
 | Saistošo noteikumu izstrādes procesā konsultācijas ar privātpersonām nav veiktas. |

Domes priekšsēdētājs E.Helmanis